Tiina Paavola - Koirakeskus PiskiTiski Oy Tiina Paavola - Koirakeskus PiskiTiski Oy
Koti › Henkilökunta › Kouluttajat › Tiina Paavola
Toimin PiskiTiskin pääkouluttajana.
Olen kasvanut eläinperheessä, joten eläinten kanssa toimiminen on minulle hyvin luonnollista. Aloitin aktiivisen harrastamisen reilu 15 vuotta sitten omalla koiralla. Tällöin heräsi kipinä koiraharrastukseen. Tällä hetkellä kotonani asuu vakituisesti kolme koiraa; pari bouvieria (bouvier des Ardennes ja bouvier des Flandres), ranskanbulldoggi sekä staffi. Koiraharrastuksen lisäksi olen soveltanut oppimispsykologiaa myös muihin eläinlajeihin, mm. chinchilloihin, kaneihin, kissoihin, hevosiin ja liskoihin.
Koulutusohjaajana olen toiminut useammassa koiraharrastukseen painottuneessa yhdistyksessä reilun 15 vuotta ja yrityksissä vuosikymmenen ajan. Olen koulutustoiminnan lisäksi ollut mukana erilaisissa yhdistysten ja yritysten sisäisissä luottamustehtävissä, sekä organisoinut useita koulutustapahtumia teemapäivistä kennelpäiviin. Pohjatietoani laajennan koko ajan erilaisilla luennoilla, kursseilla sekä koulutuksilla.
Tavoitteenani on kehittyä kouluttajana sekä ihmisten ohjaajana, hankkia erilaisia ratkaisuvaihtoehtoja erilaisiin haasteisiin eläinten kanssa, opetella kouluttamisen mekaanisia taitoja sekä toimia yhteistyössä aktiivisesti kollegoideni kanssa. Kotikoirien kuin harraste-/työ/kisakoirien kouluttaminen on prosessi johon tarvitaan aina tukiverkostoa niin kouluttajan, omistajan kuin ohjaajankin kannalta.
Alkavia Tiinan kursseja:
12.00 - 15.00 MiniMätsäri + Kehäkäytös kuntoon -koulutus
Vapaita paikkoja: 0
PiskiTiski, Tuusula